Tendinitas

Tendinitas  (; iš  – 'sausgyslė') – sausgyslių ar raumens uždegimas, kuris gali pasireikšti staiga timptelėjus sausgyslę, arba lėtai vystytis dėl raumenų skaidulose besiformuojančių mikroplyšimų. Tendinitą dažniausiai sukelia didelė sausgyslių, raumenų fizinė apkrova arba trauma. Tankiausiai sausgyslių uždegimai kamuoja intensyviai sportuojančius ir dirbančius fizinį darbą asmenis. Dažniausiai pasitaiko Achilo sausgyslės uždegimas. Neretai pasitaiko ir riešo tendinitas. Dar gali būti didžiojo piršto, alkūnės, peties, klubo tendinitas. Gydoma ribojant fizinį krūvį, vėliau atliekant fizinius tempimo, raumenų stiprinimo pratimus.Tendinitas. Visuotinė lietuvių enciklopedija. Nuoroda tikrinta 2022-09-22.

Staiga tendinitas gali pasireikšti po traumos. Ūmaus uždegimo atveju dažniausiai matomas tinimas, juntamas karštis, šie simptomai pasireiškia po sausgyslės patempimo. Dažnu atveju žmogus nepajėgia pajudinti sąnario, jis parausta. Tuo tarpu lėtinės ligos pradžioje juntamas tik nestiprus skausmas po treniruotės. Ilgainiui jis ima kliudyti esant fiziniam krūviui, o vėliau ir ilsintis. Skausmingas tampa net prisilietimas prie pažeistos sausgyslės ar šalia jos. Gali atsirasti dėl intensyvios fizinės, pasikartojančios veiklos, raumenų disbalanso, kolageno degeneracijos, susikaupus druskoms. Taip pat gali nulemti kitos įvairios ligos: artritas, podagra, infekcijos.

 Šaltiniai 

Kategorija:Uždegimai